I L CARAGIALE TEMĂ ŞI VARIAŢIUNI - Comentariu de text - Prof Adriana Nistor 1 Cuprins  Introducere Momentele caragialiene – variaţiuni pe aceeaşi temă 3 Capitolul 1 Subiectul – tema vs variaţiunile 4 Capitolul 2 Între oglinzi paralele: jocul parodiei şi al pastişei 8 Bibliografie 11  2  Introducere „Momentele” caragialiene – variaţiuni pe aceeaşi temă „Eu nu mă pot gândi sus când umblu cu picioarele goale pe coji de nuci Viaţa banală a mea, a noastră a tuturor românilor, iată ce-mi atrage irezistibil atenţia Ferice de cei ce pot să gândească sus, nesimţind pe ce calcă jos! Ferice de ei! Groase tălpi trebuie să aibă ” I L Caragiale În prefaţa volumului I L Caragiale - Momente, schiţe, amintiri, criticul Ion Vartic pledează pentru ideea că Momentele caragialiene „constituie un întreg gândit şi construit de Caragiale cu o minuţie de mozaicar, conform tehnicii muzicale, în care o temă anunţată şi fixată de către o schiţă se dezvoltă în diverse variaţiuni prin intermediul schiţelor subsecvente ” 1 În viziunea criticului, această ipoteză poate fi demonstrată printr-o simplă privire de suprafaţă asupra sumarului şi titlului cărţii, Momentele nefiind altceva decât nişte instantanee ori clipe de viaţă, adică efemeride pe care scriitorul le-a decupat din pânza existenţei şi le-a fixat, prin scriitură, pe retina eternităţii Îndrăznind însă şi o privire de profunzime ajungem la concluzia că, Momentele sunt într-adevăr nişte oglinzi paralele în care se reflectă o realitate acută şi nudă, care, aşa cum mărturiseşte însuşi I L Caragiale „îmi atrage irezistibil atenţia” 2 Şi dacă, această realitate joacă rolul unei teme în jurul căreia gravitează variaţiunile, atunci comentariul oricărui text caragialian trebuie să fie o eternă reîntoarcere la această realitate, respectiv la lumea lui Caragiale Iată de ce, chiar comentariul unui text precum Temă şi variaţiuni, se clădeşte pe temeliile acestei lumi „unde zgomotul vorbăriei şi vicleniile indiscrete ale curiozităţii întreţin animaţia, unde în fiecare zi se petrece totul şi, în fond, nimic ” Lumea aceasta, aşa cum o defineşte însuşi creatorul ei, „se aseamănă cu un vast bâlci, în care totul e improvizat, totul trecător, nimic înfiinţat de-a binelea, nimic durabil ”3 E o lume în care singurele legi care funcţionează sunt substituirea existenţei vii cu un mecanism, înlocuirea conştiinţei vieţii cu rutina ei, mişcarea ameţitoare în gol, dispariţia diversităţii şi a noutăţii, anihilarea persoanei umane ca urmare a conformismului şi a lipsei de răspundere, toate marcând graniţele unui univers unde nu numai că „nu s-a întâmplat nimic”, dar unde „nu e nimic” Dar, surprinzător, nimicul acesta e tocmai tema ce dă naştere variaţiunilor 1 Ion Vartic, Studiu introductiv la I L Caragiale, Momente (momente, schiţe, amintiri), Biblioteca Apostrof, Cluj, 1997, p XXXII 2 Cf Idem, p XXXIV 3 Cf Mircea Iorgulescu, Eseu despre lumea lui Caragiale, Editura Cartea Românească, Bucureşti, 1988 3  Capitolul 1 – Subiectul: tema vs variaţiunile Când deschidem opera lui Caragiale, ne aflăm adesea într-un univers ce pare a fi, în cuvintele lui B Elvin, doar „o iluzie a existenţei”4 Este un univers în care nu se petrece nici o întâmplare decisivă şi în care nici un fapt nu cântăreşte destul de greu pentru a pune pe gânduri, pentru a abate o viaţă de om din mersul ei firesc, pentru a pune capăt unei veselii frivole şi iresponsabile Într-o asemenea scriitură, care înregistrează prompt momentele fiinţării împreună, există, totodată, o adevărată obsesie a timpului cotidian Scurgerea vremii este măsurată cu o pendulă cu sunet strident ce bate aproape clipă de clipă, căci, aşa cum remarcă Ion Vartic, „ fiinţele-în-lume, sunt, inevitabil, şi fiinţe-în-timp ”5 În acest sens, ni se par foarte semnificative orele la care se petrece acţiunea în schiţele scriitorului Sunt fie orele târzii ale nopţii, fie ceasurile adormite ale după-amiezelor caniculare, fie orele care precedă deschiderea birourilor, într-un cuvânt, momentele moarte, inactive ale unei zile Această stare de spirit este reflectată cum nu se poate mai bine de presă Cu urechea la pândă şi cu reacţia imediată, gazetarii sunt în goană după „evenimentul” care să „învioreze” opinia publică ahtiată de senzaţional Disperaţi că nu se întâmplă nimic, ei invocă „dacă nu vreo duzină de mici scandaluri, măcar câteva cazuri de ciumă, măcar o calamitate publică sau un cataclism, un mare scandal cosmic, fără de cari presa română rămâne leşinată de tot” 6 Gustul pentru senzaţionalul ieftin, pentru gesturile mari, sunt cultivate până la cele mai ridicole forme în atâtea schiţe în care vedem cum „oarecarele” este socotit „eveniment” în articolele unor falşi intelectuali care înlocuiesc faptele cu vocative şi observaţiile cu epitete grandilocvente Însă această exaltarea a banalului nu este altceva decât o altă faţă a crizei unei „lumi ieşite din ţăţăni” (V Fanache), a unui carnaval al „nimicului”, a vieţii văzute ca „o mare comedie” Este chiar cazul schiţei Temă şi variaţiuni, integrată în Note şi schiţe (1892), în care Caragiale ne arată cum un incendiu, repede stins, este ridicat de un ziar de opoziţie „nuanţă liberalo-conservatoare” la rangul de tragedie naţională; este apreciat de un ziar „opozant cu câteva programe” ca o dovadă a necesităţii de a da curs dezideratului său; este comentat de un ziar „chic” ca un fapt monden, care a mai înviorat monotonia cotidiană; este dezminţit categoric de un ziar „oficios” Stupiditatea tuturor acestor articole, care dilată exorbitant o întâmplare anodină, este sporită, în schiţa lui Caragiale, de întrebarea dacă ea a avut măcar loc 4 5 B Elvin, Modernitatea clasicului I L Caragiale, Editura pentru literatură, Bucureşti, 1967, p 112 Ion Vartic, op cit , p XXV 6 Cf B Elvin, op cit , p 114 4 Conţinutul propriu-zis este reprezentat de câteva citate imaginare din câteva tipuri de ziare ale vremii, ilustrând, fiecare, un acelaşi pretext concret, la care se referă fragmentul intitulat Tema: „Aseară, pe la 6 ore, un foc a izbucnit la o casă peste drum de cazarma Cuza în Dealul Spirii Mulţumită activităţii pompierilor şi soldaţilor, focul, deşi bătea un vânt puternic, a fost năbuşit în câteva minute Pagubele nu prea sunt însemnate ” Interesant este faptul că, fiecare citat, respectiv variaţiune, ilustrează şi, mai ales, interpretează evenimetul din unghiul orientării sale politice, căutând, totodată, să-l transforme în armă de atac Astfel, varianta propusă de „Un ziar opozant fără programă, nuanţă liberală-conservatoare” este o diatribă fără adresă, scăldată în serii de echivocuri, dar eşuând în verbiajul care culminează în maximă confuzie; se aud ecouri din partitura demagogică a lui Caţavencu: „De patru ani împliniţi aproape de când reacţiunea ţine în gheare Belgia Orientului, care din lipsă de energie în evoluţiunea ei cătră progres, un progres bine definit de aminteri prin spiritul tradiţional şi istoric, şi ocazionat întrucâtva, deşi jenat oarecum, de evenimetele economice din urmă ”etc , etc , pentru a încheia parcă la capătul răsuflării: „ dar însă nu credeam pentru ca să ajungem aici, nu credeam, o mărturisim coram populo, oricât am fi crezut de infamă reacţiunea concentrată şi atotputernică, să ajungem şi la incendii ca acela ce s-a petrecut în Dealul Spirii peste drum de cazarma Cuza, care trebuie să serve cetăţenilor de învăţătură şi să rămâie o pată neştearsă şi indelebilă asupra acestui negru regim, pretins alb, regim al incendiului, căci dacă pompierii, opera venerabilului şi bătrânului general Florescu, nu stingeau focul, cine ştie cât mai ardea!!!” Apoi, a doua variaţiune este dată de „Un ziar opozant cu câteva programe, nuanţă trandafirie”, cu un lexic de accentuată coloratură latinistă, realizând un maxim efect comic prin platitudinile, pleonasmele şi nonsensurile cu care se străduieşte spre acest scop: „Aseară iust la orele când puneam ziarul ediţia a cincea supt presă, în Dealul Spirii vis-a-vis de casarma Cuza, un incendiu a sbucnit ” Şi finalul: „Speriinţa din Dealul Spirii până la stremitate ne-a probat că sperietura cetăţianilor nesperiinţi adesea causa lăţirii straordinare a sinistrelor este Să căutăm deci: a avea pompiari-cetăţiani, a avea cetăţiani-pompiari Numai cu condiţiune d-a fi şi cetăţian cineva un bun pompiar este, şi viceversa Şi se-nţelege că aceea ce zicem în cetăţi despre cetăţiani vom zice la sate despre sătiani: pompiari-sătiani, sătiani-pompiari Dar ne vor întreba potrivnicii noştri: Cine va comanda pe pompiarii-cetăţiani? pe pompiarii-sătiani? Răspundem: Ingeniarii, Ingeniarii competinţi, inteliginţi, prudinţi, indepindinţi, speriinţi Numai astfel instituţiunea pompiarilor, puternică, va da roade scelinţi ” 5 Nu lipseşte nici pate de culoare a unui imaginar citat dintr-un ziar monden, Un journal chic: „Hier un grand incendie a eu lieu dans le Dealul Spirii Faute d’amusement, une emotione vaut toujours mieux que l’ennui Le coup d’oeil etait vraiment assez pittoresque Beaucoup de monde a l’incendie Nottons en passant M-me Chose, un brune descendue d’une cadre de Murillo, en robe de chambre, superbe dans son neglige transparent; M-me Machin, un Rubens, non moins elegante, toute rouge d’emotion; la toute jeune M-me Bigoudiano, un reve brillant de Watteau ” („Ieri a avut loc în Dealul Spirii un mare incendiu În lipsă de petreceri, o emoţie e totdeauna mai de preţ decât plictiseala Priveliştea era cu adevărat pitorească Multă lume la incendiu Reţinem în trecăt pe doamna Cutare, o brună coborâtă dintr-un tablou de Murillo, în capot, superbă în neglijeul său transparent; doamna Cutare, rubensiană, nu mai puţin elegantă, îmbujorată de emoţie; foarte tânăra doamnă Bigoudiano, un vis stălucitor de-al lui Watteau ) etc , etc , pentru a încheia: „ Apres l’incendie, chambree des plus selectes chez le rotisseur du coin ” („După incendiu, o gustare dintre cele mai selecte în birtaşul din colţ ”) Seria variaţiunilor o încheie, cu un accent apăsat, Un ziar oficios: „Mai multe ziare ale opoziţiei vorbesc cu un zgomot asurzitor despre un incendiu ce ar fi avut loc în Dealul Spirii peste drum de cazarma Cuza Cu acestă ocazie încalecă iar pe faimosul dumnealor Dada, atuncând în spinarea reacţiunii (sic) răspunderea pentru acest sinistru Întrucât trebuie să pună publicul temei pe spusele acestor foi, ce nu mai au câtuşi de puţin respect pentru adevăr, iată: Din sorginte oficială aflăm că nu a fost nici un incendiu ieri în Dealul Spirii Sinistrul cel grozav este o pură invenţiune ieşită din fantazia nesecată şi din bogatul arsenal de calomnii al adeversarilor noştri ” La prima vedere, procedeul de construcţie a subiectului, aşa cum observă şi criticul Mircea Tomuş, seamănă cu prea cunoscuta reţetă de stabilire a adevărului, expusă cu atâta umor de Caragiale în schiţa Atmosferă încărcată: „De mult mi-am făcut reţeta cu care, în materia politică, îl poţi obţinea (adevărul) aproape exact De exemplu, gazeta opoziţei zice: „ la acestă întrunire a noastră, alergaseră peste 6000 de cetăţeni, tot ce are Capitala mai distins ca profesiuni libere, comercianţi, proprietari ş cl ” Gazeta guvernului zice: „ la acestă întrunire a lor, d-abia se putuseră aduna în silă vreo 300 de destrăbălaţi, derbedei, haimanale ” Atunci, zic eu, au fost la acea întrunire 3000 şi ceva de oameni, fel de fel, şi mai aşa, şi mai 7 aşa ” Prin raportare la această „reţetă”, procedeul din Temă şi variaţiuni denotă însă câteva particularităţi Astfel, în primul moment, s-ar părea că autorul pleacă de la pretextul adevărului, tema expusă de un ziar independent, pentru a sconta efectul de culoare, pitoresc şi comic al diverselor variaţiuni; nu adevărul s-ar căuta, deci, el este presupus, ci transfigurarea lui în pretext al unei interpretări care ajunge să-i atace însăşi substanţa 7 Mircea Tomuş, Opera lui I L Caragiale, (Vol 1), Editura Minerva, Bucureşti, 1977, p 319 6 Dar odată parcurs întreg textul, constatăm cu uimire că şi dacă nu putem da şi nu dăm crezare dezminţirii din ziarul oficial, tonul atât de categoric al acesteia introduce în spiritul nostru o undă de nelinişte şi o umbră de îndoială; e ca şi cum ne-am întreba: dar oare a avut loc vreun incendiu? Şi, brusc, ne imaginăm retrospectiv seria de pete de culoare, pitoresc şi comic a variaţiunilor şi realizăm că acestea reprezintă adevăratul subiect al schiţei Aşa cum subliniază Mircea Tomuş, „adevărul este presupus numai, el se află sub puternicul semn al îndoielii, el este şi nu este totodată, iar peste această stare de incertitudine a noastră în legătură cu realitatea temei, se altoieşte interesul puternic pentru accentele particulare ale variaţiunilor; acestea au realitate indiscutabilă, ele reprezintă reazimul sigur al schiţei” 8 Astfel că, în acest caz, aparenţa rămâne elementul stabil şi sigur În ceea ce priveşte subiectul adevărat al schiţei, acesta este întrupat de dramaturgia subtilă, de minunate efecte comice, a diferitelor stiluri de interpretare „Stilul este, aşadar, component epic”9 , după cum remarcă Mircea Tomuş În analiza structurii şi compoziţiei acestei schiţe cu valoare exponenţială trebuie, însă, să ţinem cont şi de faptul că ideea, procedeul şi chair titlul acestei bucăţi vin din cultura muzicală mai întăi de actor, om de teatru, apoi de meloman a lui Caragiale Din acest punct de vedere, succesivele interpretării reprezintă ceea ce se numeşte, în acestă practică, variaţiuni pe o temă dată Faţă de posibilitatea unei variaţiuni absolut contrastante, după schema A (tema) + B şi C (variaţiunile), pe care scrisul lui Caragiale o conţine în principal, prin jocul dintre realitate şi iluzie, avem aici o atenuare a contrastului, o nuanţare a poziţiilor şi o complicare a schemei din care rezultă un desen graţios, de un farmec baroc: A (tema) + B (prima variaţiune) + C ( a doua variaţiune) + D (accidentul gratuit, pur ornamental, textul al treilea, în limba franceză) + E Aici doar A şi E contrastează fundamental; A: „Aseară, pe la 6 ore, un foc a izbucnit la o casă peste drum de cazarma Cuza în Dealul Spirii ” E: „Din sorginte oficială aflăm că nu a fost nici un incendiu ieri în Dealul Spirii ” Între reperele acestei opoziţii se desfăşoară linia ondulată a variaţiunilor, ce culminează în textul francez, tocmai în cel în care pretextul real este mai îndepărtat şi a devenit subiect de amuzament gratuit sau estetic Tot acest procedeu compoziţional deschide, în materia momentelor şi schiţelor, o serie nu mai puţin strălucită decât cea a scenelor de gen 8 9 Mircea Tomuş, op cit , p 319 Ibidem 7  Capitolul 2 – Între oglinzi paralele: jocul parodiei şi al pastişei Într-un autoportret, Caragiale se defineşte astfel: „Fost sufleur, fost autor şi director de teatru, a contractat din copilărie multe din apucăturile actorilor: e tipul cabotinului literar ”10 Această caracterizare numeşte, sub un înveliş ironic o calitate fundamentală a lui Caragiale: capacitatea mimetică, arta de a utiliza diferite stiluri şi registre ale discursului literar şi nu numai literar Cert este că, multe din textele lui Caragiale sunt în fapt radiografii ale difertelor tipuri de scriitură, ba chiar, adevărate demonstraţii de artă scriitoricească, şi aşa cum a subliniat Paul Zarifopol, ele pot servi chiar educaţiei stilistice în şcoli Forma superioară a acestei praxis este în viziunea criticului Alexandru Călinescu, „exerciţiul de stil” materializat, în special, în orizontul parodiei şi pastişei caragieliene Dacă parodia este, în primul rând, o lectură critică a textului luat drept model, lectură ce invită la caricatură, îngroşare a caracteristicilor, a procedeelor vizate, atunci modelul caragialian, poate fi recunoscut cu uşurinţă: de exemplu, una dintre cele mai notorii „victime” ale lui Caragiale a fost Delavrancea Totuşi, admiţând că în Smărăndiţa sau în Dă-dămult mai dă-dămult Caragiale îl parodiază pe Delavrancea, trebuie adăugat că aceste texte trec dincolo de parodie, reprezentând cea mai exactă şi mai necruţătoare denunţare a unui stil, a unui curent literar şi chiar a unei literaturi în care primau viziunea idilică, excesul metaforic, inflaţia de adjective, a unei literaturi, aşadar, obsedată de prejudecata scrisului „frumos” Comentându-l pe Caragiale parodist, Cornel Regman a arătat că scriitorul denunţa avant la lettre clişeele literaturii sămănătoriste: pornind de la Delavrancea, Caragiale anticipa o anumită direcţie a evoluţiei literaturii, intuia transformările posibile ale unui anume stil, iar modul în care s-au manifestat bună parte din scriitorii sămănătorişti i-a confirmat intuiţia Există chiar o mărturie interesantă, a lui D Gusti, privind felul în care Caragiale considera că se poate obţine o povestire în maniera lui Delavrancea: „ Caragiale mă invită la el, şi cum am intrat în locuinţa sa, a luat ultimul număr din ziarul Universul ce sosise proaspăt, şi înainte de a-l citi, s-a oprit parcă cu dinadinsul la o > şi adăogă, foarte grav şi sentenţios: > a ziarului cu un cuvânt din cronici – şi iată, vei avea o novelă a la Delavrancea >>”11 10 11 Cf Alexandru Călinescu, Caragiale sau vârsta modernă a literaturii, Institutul european, Iaşi, 2000, p 62 Cf Idem, p 64 8 Reţeta propusă de Caragiale arată, aşadar, tocmai faptul că nu avem de-a face cu o simplă parodie: este vorba mai curând de transformarea unui text într-altul (şi, semnificativ, textul de bază este un fapt divers de ziar), ceea ce duce într-adevăr la „un exerciţiu de stil” după principiul „temei cu variaţiuni”; textul rezultat este o variantă stilistică nouă, introducând o anumită manieră şi viziune literară Astfel, putem spune odată cu Al Călinescu că „exerciţiile de stil ale lui Caragiale investighează posibilităţile limbajului şi ale literaturii: un limbaj cameleonic care serveşte (sau deserveşte) un evantai larg de ipoteze literare ”12 Caragiale a îndreptat arma parodiei şi asupra unor procedee precum proliferarea discursului, de care autorul s-a preocupat în mod constant Scriitorul avea în mod acut conştiinţa caracterului infinit al literaturii, a acumulării monstruoase, necontrolate de pagini tipărite În cadrul textelor care par să experimenteze aceste virtualităţi infinite ale limbajului, se numără şi schiţa Temă şi variaţiuni Se remarcă astfel teribilul efort de expresie pe care-l face ziarul „opozant fără programă, nuanţă liberalăconservatoare”, căruia Caragiale îi atribuie prima „variaţiune”; nici un motiv nu pare să determine în chip necesar (doar, poate, raţiuni de ordin tipografic), stoparea înşiruirii celor aproape 300 de cuvinte; fraza se umflă, de-a dreptul, ca aluatul, avându-şi germenii creşterii în ea însăşi; exceptând conjuncţiile şi prepoziţiile, practic fiecare cuvânt poate primi şi alte determinante, care, la rândul lor, pot da naştere la alte asociaţii În cazul schiţei Temă şi variaţiuni, parodia (re)iese şi din tunurile „răfuielii lui nenea Iancu cu presa” Integrată în rândul parodiilor „cu agent” – după formularea lui Tudor Vianu -, bucata este pretext pentru pastişarea discursului jurnalistic şi a presei ca instituţie condiţionată de luptele politice Aici ziariştii, aceşti falşi intelectuali, aceste fiinţe dubioase care frecventează provizoriu redacţiile în căutarea unei sinecure, aceste minţi invadate de locuri comune şi care invadează minţile cu locuri comune, şi-au anulat prezenţa fizică, rămânând a fi întruchipaţi prin ceea ce au mai definitoriu, adică prin produsele condeiului lor Totodată, ironia răzbate şi prin privilegierea unei specii de frontieră, reportajul „high-life” în care comparaţiile „nobile” sunt la mare cinste Jocul parodiei şi al pastişei se naşte, aşadar, şi din contactul pemanent al scrierilor caragialiene cu ceea ce Florin Manolescu numeşte „paraliteratura formelor simple”13, între care specii jurnalistice precum reportajul, mica publicitate, ultimele ştiri, carnetul monden Trebuie subliniat, însă, faptul că, ambivalenţa lui Caragiale, scriitor şi jurnalist, începe să fie privită de către exegeza mai recentă din unghiul diametral opus, ca un mod specific, modern, de a face literatură prin reciclarea de materiale şi de tipuri de comunicare alogene „Acesta este dublul demers al lui Caragiale: pe de o parte, 12 13 Idem, p 79 Cf Liviu Papadima, Caragiale, fireşte, Editura Fundaţiei Culturale Române, Bucureşti, 1999, p 167 9 fructificarea formelor literaturii „minore”, ale genurilor marginale, şi transformarea extraliterarului în literatură; pe de alta, discursul metatextual lucid, necruţător de lucid, „dezgolind” procedeul, denunţănd clişeul, îngăduind distanţarea ironică faţă de text”14 – sintetizează Al Călinescu coordonatele principale ale esteticii caragialiene În acest sens, formula de „realism ironic” dedusă de V Fanache din opera caragialiană e deplin întemeiată Toată această problemă a „textului în text şi a prefacererii materialului extraliterar în literatură e un procedeu caragialian frecvent, utilizat cu finalităţi (şi rezultate) din cele mai diverse” remarcă Mircea Zaciu în studiul Ion Luca Caragiale şi Edgar Allan Poe 15 Observaţia aderă la un context exegetic mai larg, de inventariere şi apreciere a demersurilor novatoare ale scriitorului în privinţa modalităţilor de coeziune textuală Astfel, inovaţiile caragialiene, certe în acest domeniu, figurează ca un indice de modernitate pentru majoritatea exegeţilor Diversele forme de amalagamare a mai multor (tipuri de) texte într-unul singur, ca prezenţă explicită sau implicită – implicită în cazul parodiei, de exemplu – se subsumează în studiul Despre Caragiale al Mariei Vodă Căpuşan conceptului de „text impur” În spatele formulării se găseşte intenţia de a circumscrie varietatea practicilor textualiste caragialiene „Caragiale - scrie autoarea – experimentează prin scrisul său noi tipuri de coeziune textuală, îmbogăţind considerabil zestrea literaturii ”16 Iar atunci când „insertul” funcţionalizat la maximum, invadează întreg spaţiul literal al textului, textul se construieşte, de fapt, în spatele lui Căci, ne întrebăm în cele din urmă, ce altceva este schiţa Temă şi variaţiuni decât o poveste fără cuvinte, construită subtextual în spatele unor colaţionări de articole de jurnal ? Conchidem, deci, că la Caragiale împăcarea paradisiacă dintre literar şi non-literar e abolită Se naşte, prin răsturnarea raporturilor uzuale în epocă, o lume a Textului a cărei regulă de aur este clivajul, tensiunea interioară; este, aşa cum o descrie Liviu Papadima, „o lume a suprapunerii scrâşnite de planuri, în care recuzita promisiunii şi a dezminţirii creează o imagine nouă despre rostul ficţionalităţii literare ”17 Mai mult, e o lume care impune, drept comportament de lectură, neîncrederea, căci, să nu uităm, literatura începe totdeauna „dincolo”, în acest surprinzător „au-dela” al textului Iată de ce, prin schiţe cum este Temă şi variaţiuni, Caragiale exploatează tocmai filonul neîncrederii, prohibit altminteri de estetica de tip tradiţional El îl învaţă pe cititor să păşească spre „epoca suspiciunii”, astfel de schiţe reprezentând „momente de vârf” în acreditarea esteticii neîncrederii 14 15 Al Călinescu, op cit , p 40 Cf Liviu Ppadima, op cit , p 89 16 Maria VodăCăpuşan, Despre Caragiale, Editura Dacia, Cluj-Napoca, 1982, p 63 17 Liviu Papadima, op cit , p 104 10 Bibliografie  1 Bibliografia operei: Caragiale, I L , Momente,(momente, schiţe, amintiri), Ediţie şi Studiu introductiv de Ion Vartic, Notă asupra ediţiei de Mariana Vartic, Biblioteca Apostrof, Cluj, 1997 Bibliografia critică: 1 2 3 4 5 6 7 8 9 Cazimir, Ştefan, Caragiale Universul comic, Editura pentru literatură, Bucureşti, 1967 Călinescu, Alexandru, Caragiale sau vârsta modernă a literaturii, Ediţia a IIa, revăzută, Prefaţă de Ion Vlad, Institutul european, Iaşi, 2000 (Euronovis) Căpuşan, Maria Vodă, Despre Caragiale,Editura Dacia, Cluj-Napoca, 1982 Elvin, B , Modernitatea clasicului I L Caragiale, Editura pentru literatură, Bucureşti, 1967 Fanache, V , Caragiale, Editura Dacia, Cluj-Napoca, 1984 Iorgulescu, Mircea, Eseu despre lumea lui Caragiale, Editura Cartea Românească, Bucureşti, 1988 Iosifescu, Silvian, Dimensiuni caragialiene, Editura Eminescu, Bucureşti, 1972 Papadima, Liviu, Caragiale, fireşte, Editura Fundaţiei Culturale Române, Bucureşti, 1999 Tomuş, Mircea, Opera lui I L Caragiale (Vol 1), Editura Minerva, Bucureşti, 1977 11 12 13 